Kärpässurinaa
Kuin kärpäset hyökkäämme ruutuhun päämme,
 Näet siivet on meillä, ja lentäviks jäämme!

 Me hyrräämme, ryömimme – koitos ja tulos –
 Ja hyrräämme taas, – ei muuta kuin ulos!

 On toivomme mailma puutarhan puolla,
 Tuoll’ leyhkivät tuulet, ja luonto on tuolla.

 Niin hyökkäämme jälleen ruutuhun päämme,
 Kai estekin särkyy, – jahkapa näämme!

 Mut ääressä pöydän salissa siellä
 Muut kärpäset juhlii – ja useimmat vielä.

 Ne herkkuja ahmii, tahrivat liinaa,
 Ne rotua jatkaa ja hukkuvat viinaan.

 Ne kylläinä viehtyvät lepohon rentoon,
 Me ruutuhun syöksymme, laihtuen lentoon.

 Vain auringonpaisteessa onnea näämme
 Ja lennämme ruutuhun, – ruutuhun päämme!